**Indultum pro Defunctis perpetuum** a Benedicto P.P.XIV ecclesiis Congregationis Clericorum Regularium de Somascha concessum.

 Benedictus PP. XIV

 Ad perpetuam rei memoria.

 Omnium saluti paterna charitate intenti sacra inyerdum loca spiritualibus indulgentiarum muneribus decoramus, ut inde fidelium defunctorum animae, Domini Nostri Jesu Christi e iusdque Sanctorum suffragia meritorum consequi, et illis adiutae, ex Purgatorii poenis ad aeternuam salutem per Dei misericordiam perduci valeant. Volentes igitur omnes et singulas ecclesias tam erectam, quam in posterum erigendas Congregationis Clericorum Rgeularium de Somascha, nec non hospitalium et Seminariorum a Congregatione praedicta dependentium, et sub cura , regimine, et adminstratione Congregationis et clericorum Regularium huiusmodi ubicumque existentium, in quibus, ut accepimus, aliud altare privilegiatum ad tempus nondum elapsum, seu forsan perpetuum reperitur concessum, quod per praesentes Apostolica Auctoritate revocamus et in qualibet ex ecclesiis praefatis situm altare per diletum filium modernum et pro tempore existentem Praepositum Generalem dictae Congregationis semel tantum eligendum, quo semel electum nec mutari, nec variari possit, hoc speciali dono illustrare Auctoritate Nobis a Domino tradita, ac de Omnipotentis Dei misericordia et Beatorum Petri et Pauli Apostolorum eius auctoritate confisi, supplicationibus etiam dicti moderbi Praepositi Generalis Congregationis preafatae, Nomine Nobis super hoc humiliter porrectis inclinati, ut quandocumque Sacerdos alicuius Saecularis, vel cuiusvis Ordinis, Congregationis, et Instituti Regularis Sacrosanctum Missae Sacrificium pro anima cuiuscumque Christi fidelis, quae, Deo in charitate coniuncta ab hac luce migraverit, ad praedictum altare, semel dumtaxat per dictum Praepositum Generalem, ut praefertur eligendum et deputandum celebrabit, anima ipsa de thesauro Ecclesiae, per modum suffragii Indulgentiam consequatur, ita ut eiusdem Domini Nostri Jesu Christi ac Beatissimae Virginis Mariae, Sanctorumque omnium meritis sibi suffragantibus a Purgatorii poenis liberetur concedimus et indulgemus; in contrarium facientibus non obstantibus quibuscumque. Praesentibus perpetuis futuris temporibus valituris. Volumus autem, ut earundem preaesentium literarum transumptis, sei exemplis, etiam impressis, manu, et sigillo Procuratoris Generalis pro tempore existentis Congregationis praefatae, munitiseadem prorsus fides adhibeatur, quae, adhiberetur ipsis praesentibus , si forent exibitae, vel ostensae.

 Datum Romae apud S. Mariam Majorem sub annulo XII martii MDCCLI, Pontificatus nostri anno undecimo.

 D. card. Passioneus

 In ecclesia S. Nicolai Ferrariae eligimus et deputamus altare S. Nicolai.

 D. Joannes Franciscus Baldinus Praep.tus Gen.lis Cong.nis Somaschae, hac die 29 aprilis 1751.

 D. Octavius Viscontini Proc.or Gen.lis Cog.nis Somaschae